3. ΒΑΣΙΛΙΚΟΝ ΔΙΑΤΑΓΜΑ της 23 Δεκ. 1953/7 Ιαν. 1954 (ΦΕΚ Α΄  3) Περί επεκτάσεως της Νομοθεσίας του Ταμείου Ασφαλίσεως Ξενοδοχοϋπαλλήλων εις την νήσον Ρόδον. Έχοντες υπ’ όψιν: α)τας διατάξεις της παρ. 3 του άρθρ. 15 του Νόμ. ΔΡΛΔ΄ 1913 «περί προσωρινής διοικήσεως των στρατιωτικώς κατεχομένων χωρών», ως ούτος ετροποποιήθη και συνεπληρώθη δια των άρθρ. 9 και 10 του Ν.Δ. 218/1947 και β)την υπ’ αριθ. 684/1953 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Επεκτείνεται και εφαρμόζεται εις την νήσον Ρόδον άπασα η Νομοθεσία η διέπουσα το Ταμείον Ασφαλίσεως Ξενοδοχοϋπαλλήλων.  Άρθρ.2.-Η ισχύς του παρόντος άρχεται από της πρώτης του μηνός του μεθεπομένου της δημοσιεύσεως αυτού εις την Εφημερίδα της Κυβερνήσεως. 4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΊΑΣ Αριθ. 92473/Ζ.822 της 10/19 Δεκ. 1963 (ΦΕΚ Β΄ 564) Περί επεκτάσεως ασφαλίσεως Ταμείου Ασφαλίσεως Ξενοδοχοϋπαλλήλων και Ιδρύσεως Τοπικών Παραρτημάτων εις Ναύπλιον και Λαμίαν. Έχοντες υπ’ όψιν: 1)Τας διατάξεις του άρθρ. 12 του Καταστατικού του Ταμείου Ασφαλίσεως Ξενοδοχοϋπαλλήλων, ως τούτο ετροποποιήθη δια της υπ’ αριθ. 70330/Ε/857/ 1960 υπουργικής αποφάσεως. 2)Την υπ’ αριθ. 70/30/9.1963 απόφασιν του Διοικητικού Συμβουλίου του Ταμείου Ασφαλίσεως Ξενοδοχοϋπαλλήλων υποβληθείσαν ημίν δια της υπ’ αριθ. 8437/1963, αναφοράς του, αποφασίζομεν: Εγκρίνομεν την από 30.9.1963 απόφασιν του Διοικητικού Συμβουλίου του Ταμείου Ασφαλίσεως Ξενοδοχοϋπαλλήλων περί: α)Επεκτάσεως της Ασφαλίσεως του Ταμείου από 1.9.1963 εις την περιοχήν Ναυπλίου και Λαμίας και β)συστάσεως Τοπικών Παραρτημάτων: 1)Εν Ναυπλίω και την υπαγωγήν εις τούτο των εις την περιοχήν της πόλεως ταύτης απασχολουμένων ξενοδοχοϋπαλλήλων και 2)εν Λαμία και την υπαγωγήν εις τούτο των εις την περιοχήν της πόλεως ταύτης ως και της πόλεως Καμμένων Βούρλων και Υπάτης απασχολουμένων ξενοδοχοϋπαλλήλων. 